Príručka pre užívateľa finančných prostriedkov z príspevku na modernizáciu materiálno-technického zabezpečenia existujúcich ambulancií všeobecnej a špecializovanej ambulantnej starostlivosti

Verzia 1.1

Vydalo: Ministerstvo zdravotníctva Slovenskej republiky

Schválil: Mgr. Peter Mrázik, PhD. ............................................................................

generálny riaditeľ

[sekcia programov a projektov](http://intranet/sites/SEPP)

január 2026

Obsah

[1 Úvod 3](#_Toc216862981)

[2 Poskytnutie finančných prostriedkov z príspevku užívateľovi 4](#_Toc216862982)

[2.1 Štruktúra financovania 4](#_Toc216862983)

[2.2 Maximálna výška poskytnutých finančných prostriedkov z príspevku 4](#_Toc216862984)

[2.3 Oprávnený užívateľ 5](#_Toc216862985)

[2.4 Vylúčené skupiny užívateľov 6](#_Toc216862986)

[2.5 Oprávnené aktivity 6](#_Toc216862987)

[2.6 Oprávnené výdavky v oprávnených aktivitách 7](#_Toc216862988)

[2.7 Podmienka záväzku užívateľov 7](#_Toc216862989)

[2.8 Uplatňovanie pravidiel štátnej pomoci 7](#_Toc216862990)

[3 Postup pri predkladaní žiadosti o  finančné prostriedky z príspevku 8](#_Toc216862991)

[3.1 Zverejnenie vyzvania na predkladanie žiadosti o finančné prostriedky z príspevku 8](#_Toc216862992)

[3.2 Postup užívateľa pri predkladaní žiadosti o  finančné prostriedky z príspevku 9](#_Toc216862993)

[3.3 Overenie a posúdenie podmienok na poskytnutie finančných prostriedkov z príspevku 9](#_Toc216862994)

[3.4 Uzatvorenie zmluvného vzťahu medzi užívateľom a VÚC 9](#_Toc216862995)

[3.5 Proces posúdenia dokumentácie verejného obstarávania/obstarania 10](#_Toc216862996)

[3.6 Žiadosť o úhradu finančných prostriedkov z príspevku a úhrada výdavkov 12](#_Toc216862997)

[3.9 Informovanie, komunikácia a viditeľnosť 15](#_Toc216862998)

[3.10 Poistenie majetku 16](#_Toc216862999)

[3.11 Prevod majetku 16](#_Toc216863000)

[3.12 Archivácia 16](#_Toc216863001)

[3.13 Zmena v projekte 16](#_Toc216863002)

[4 Výklad pojmov 16](#_Toc216863003)

[5 Zákony, dokumenty a zdroje 18](#_Toc216863004)

[6 Prílohy 21](#_Toc216863005)

[7 Kroky pre získanie finančných prostriedkov z príspevku v kocke 22](#_Toc216863006)

# 1 Úvod

**Príručka pre užívateľa (ďalej len „príručka“)** je základným záväzným dokumentom, v ktorej sú definované procesy a postupy zabezpečenia priebehu implementácie projektu, ktoré sa opierajú predovšetkým o jednotlivé dokumenty a usmernenia vydané príslušným riadiacim orgánom/sprostredkovateľským orgánom/vyšším územným celkom (ďalej iba „RO/SO/VÚC“).

Príručka je určená pre poskytovateľov všeobecnej, primárnej gynekologicko-pôrodníckej a špecializovanej ambulantnej starostlivosti (ďalej iba „užívateľ“) v súlade s § 7 ods. 3 písm. a) bod 1., 2. a 3. zákona č. 578/2004 Z. z. o. poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov [[1]](#footnote-1) (ďalej iba „zákon č. 578/2004 Z. z. o poskytovateľoch zdravotnej starostlivosti“) a je rozdelená na tri časti a to **všeobecnú**, **implementačnú** a povinné **prílohy** k príručke.

Vo všeobecnej časti príručky sa užívateľ môže oboznámiť ako získať finančné prostriedky z príspevku, o štruktúre financovania, maximálnej výške financovania na konkrétny typ ambulancie. Ďalej sa môže oboznámiť s oprávnenosťou užívateľa, oprávnenosťou aktivít projektu a oprávnenosťou výdavkov v oprávnených aktivitách. Veľmi dôležitá je aj podmienka záväzku užívateľa a **uplatňovanie pravidiel štátnej pomoci, nakoľko** zdravotnú starostlivosť a služby súvisiace s poskytovaním zdravotnej starostlivosti poskytuje užívateľ a zdravotnícki pracovníci za podmienok ustanovených osobitným predpisom. Poskytovanie zdravotnej starostlivosti v zdravotníckom zariadení ambulantnej zdravotnej starostlivosti a v zdravotníckom zariadení ústavnej zdravotnej starostlivosti je služba vo všeobecnom hospodárskom záujme[[2]](#footnote-2). Na užívateľa sa bude vzťahovať schéma minimálnej pomoci (schéma de minimis) v súlade so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci.

Prvým krokom procesu je vyhlásenie výzvy zo strany Ministerstva zdravotníctva SR, ako sprostredkovateľského orgánu pre Program Slovensko (ďalej iba „SO pre P SK“ alebo „MZ SR“ alebo „poskytovateľ“), do ktorej sa prihlásia VÚC, t. j. žiadatelia o nenávratný finančný príspevok. V prípade, ak budú žiadatelia v procese konania o žiadosti úspešní podľa § 13 ods. 1 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov (dalej iba „zákona č. 121/2022 Z. z. o príspevkoch z EÚ) a Ministerstvo zdravotníctva SR s nimi uzatvorí zmluvný vzťah, môžu časť príspevku poskytnúť užívateľom v súlade s § 3 písmena u) tohto zákona. Transparentnosť poskytnutia nenávratného finančného príspevku zabezpečí VÚC zverejnením vyzvania na predkladanie žiadosti o finančný prostriedok z príspevku.

Druhá časť príručky – implementačná, je zameraná na získanie informácií k podaniu žiadosti o poskytnutie finančných prostriedkov z príspevku v rámci Programu Slovensko (ďalej iba P SK“). Poskytnutie finančnej pomoci pre užívateľov[[3]](#footnote-3) je zadefinované v § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov (ďalej iba „zákon č. 121/2022 Z. z. o príspevkoch z fondov EÚ“). Užívateľ je poslednou úrovňou kam sa posúvajú finančné prostriedky z EÚ. Detailnejší popis všetkých krokov užívateľa na získanie finančných prostriedkov z príspevku je uvedený v jednotlivých kapitolách tejto príručky.

V tretej časti príručky užívateľ nájde zoznam príloh, ktoré bude povinný používať pri implementácií projektu až do ukončenia projektu.

# 2 Poskytnutie finančných prostriedkov z príspevku užívateľovi

Finančné prostriedky z príspevku VÚC poskytuje užívateľovi na základe zmluvy o poskytnutí finančných prostriedkov z príspevku medzi VÚC a užívateľom, ktoré sú popísané v daľších častiach tejto príručky a jej prílohách. Tieto finančné prostriedky z príspevku sú určené pre užívateľov t.j. poskytovateľov zdravotnej starostlivosti na obnovu a modernizáciu materiálno-technického vybavenia ambulancií, ktorého cieľom je zvýšenie kvality poskytovanej zdravotnej starostlivosti vo **všeobecných, primárnych gynekologicko-pôrodníckych a špecializovaných ambulanciách** formou modernizácie prístrojového vybavenia, ktoré slúži na diagnostiku a prevenciu.

**Inštitút užívateľa** vychádza z ustavení § 3 písm. u) zákona 121/2022 Z. z. o príspevkoch z fondov EÚ.

## ****2.1 Štruktúra financovania****

Financovanie celkových oprávnených výdavkov projektu (ďalej len „COV“) pre užívateľov v rámci vyzvania je realizované v súlade s pravidlami stanovenými v platnej [Stratégii financovania na programové obdobie 2021 - 2027 v platnom znení](https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/strategia-financovania-efrr-esf-kf-fst-enraf-programove-obdobie-2021-2027/strategia-financovania-efrr-esf-kf-fst-enraf-programove-obdobie-2021-2027-verzia-1.1/) (ďalej aj „Stratégia financovania“). Výška celkových oprávnených výdavkov je zložená zo zdrojov EFRR vo výške 85% plus zo zdrojov štátneho rozpočtu vo výške 7% a z vlastných zdrojov užívateľa, ktorý **je povinný sa spolupodieľať na financovaní.**

*Tabuľka: Štruktúra financovania celkových oprávnených výdavkov pre oprávneného užívateľa*

|  |  |  |  |  |
| --- | --- | --- | --- | --- |
| **Typ užívateľa** | **Zdroj financovania** | **Výška finančných prostriedkov z príspevku** | | **Vlastné zdroje užívateľa** |
| **Poskytovateľ zdravotnej starostlivosti** | **COV** | **EFRR** | **ŠR** | **VZ** |
| 100 % | 85% | 7% | **8%** |

## ****2.2 Maximálna výška poskytnutých finančných prostriedkov z príspevku****

**Maximálna výška** finančných prostriedkov z príspevku určená pre oprávnených užívateľov je diferencovaná podľa investičnej náročnosti prístrojového vybavenia danej ambulancie. Zoznam všetkých podporených **odborností ambulancií** je uvedený v prílohe č. 3 tejto príručky.

Užívateľ vo svojej žiadosti o finančné prostriedky z príspevku uvádza maximálnu výšku oprávnených výdavkov na základe nižšie uvedených limitov.

**Maximálne limity pre užívateľov:**

|  |  |
| --- | --- |
| **Poskytovateľ zdravotnej starostlivosti** | **1.** ak má záujem finančne podporiť iba jednu - ambulanciu, limit si vyberá **od 30.000,00 Eur – do 150.000,00 Eur,** v závislosti od rozsahu limitov (od - do) na konkrétnu ambulanciu, ktorý je uvedený v prílohe č. 3 tejto príručky. |
| **2.** ak má záujem finančne podporiť viac svojich ambulancií, limit je stanovený **maximálne do 500.000,00 Eur**, t.j. súčet limitov za všetky ambulancie, ktoré budú uvedené v žiadosti. |
| **3.** ak užívateľ už čerpal minimálnu pomoc, v takom prípade je strop pomoci vo výške **750.000,00 Eur** v priebehu **obdobia troch rokov** predchádzajúcich dňu poskytnutia minimálnej pomoci spolu s minimálnou pomocou navrhovanou podľa schémy de minimis SVHZ 1/2025. |

## ****2.3 Oprávnený užívateľ****

**Oprávnenými užívateľmi** sú poskytovatelia zdravotnej starostlivosti vo verejne dostupných zariadeniach ambulantnej zdravotnej starostlivosti, podľa zoznamu oprávnených odborností uvdených v prílohe č. 3 tejto príručky a to:

* všeobecné a špecializované ambulancie podľa § 7 ods. 3 písm. a) bod 1, 2 a 3 zákona o poskytovateľoch zdravotnej starostlivosti[[4]](#footnote-4);
* všeobecné a špecializované nemocnice podľa § 7 ods. 4 písm. a) bod 1 a 2 zákona o poskytovateľoch zdravotnej starostlivosti, časť ambulantná zdravotná starostlivosť, ak poskytujú ambulantnú zdravotnú starostlivosť podľa § 8 zákona o zdravotnej starostlivosti vo verejne dostupných ambulanciách[[5]](#footnote-5).

**Oprávnený užívateľ musí:**

* splniť základné a regionálne kritériá pre výber projektu;
* splniť podmienky poskytnutia finančných prostriedkov z príspevku, uvedené vo vyzvaní;
* mať vydané právoplatné povolenie na prevádzku ambulancie v zozname oprávnených odborností (príloha č.3 tejto príručky);
* nedisponuje identickými prístrojmi uvedenými v prílohe č. 3 zakupenými z iných verejných zdrojov (viď bod 2.4 tejto príručky);
* prevádzkovať všeobecnú alebo špecializovanú ambulanciu:

**a) najmenej 5 rokov** ku dňu podania žiadosti alebo

**b) menej ako 5 rokov**, pričom žiadateľ, ktorý prevádzkuje ambulanciu kratšie ako 5 rokov je oprávnený sa uchádzať výlučne o materiálno – prístrojové vybavenie uvedené v prílohe č. 3, ktoré netvorí súčasné vybavenie jeho ambulancie;

* prevádzkovať ambulanciu ako verejne dostupnú ambulanciu;
* mať platnú zmluvu o poskytovaní a úhrade zdravotnej starostlivosti najmenej s dvomi zdravotnými poisťovňami ku dňu podania žiadosti;
* mať schválené ordinačné hodiny ambulancie vo výške **najmenej 20 hodín týždenne pre špecializované ambulancie**;
* mať schválené ordinačné hodiny ambulancie vo výške **najmenej 35 hodín týždenne pre všeobecné ambulancie**;

Ak poskytovateľ zdravotnej starostlivosti poskytuje zdravotnú starostlivosť ako fyzická osoba alebo ako právnická osoba **vo viacerých ambulanciách**, platia nasledovné podmienky pre splnenie kritéria rozsahu ordinačných hodín:

|  |
| --- |
| ***1. V prípade ambulancií rovnakého odborného zamerania,*** *ktoré sa nachádzajú na viacerých miestach prevádzkovania, pričom odborný zástupca poskytovateľa zároveň osobne sám vykonáva v ambulanciách zdravotnícke povolanie podľa § 3 ods. 4 písm. a) až c) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, sa kritérium rozsahu ordinačných hodín považuje za splnené, ak* ***súčet ordinačných hodín jednotlivých ambulancií (bez ich vzájomného prekrývania) je najmenej***   * + ***- 20 hodín týždenne*** *v prípade* ***špecializovaných ambulancií,***   + ***- 35 hodín týždenne*** *v prípade* ***všeobecných ambulancií.***   ***2. V prípade ambulancií s rôznym odborným zameraním****, ktoré sa nachádzajú na jednom alebo viacerých miestach prevádzkovania, pričom odborný zástupca poskytovateľa zároveň osobne sám vykonáva v ambulanciách zdravotnícke povolanie podľa § 3 ods. 4 písm. a) až c) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, sa kritérium rozsahu ordinačných hodín považuje za splnené, ak* ***súčet ordinačných hodín jednotlivých ambulancií (bez ich vzájomného prekrývania) je najmenej:***   * + ***- 20 hodín týždenne*** *v prípade* ***špecializovaných ambulancií,***   + ***- 35 hodín týždenne*** *v prípade* ***všeobecných ambulancií,***   ***- 35 hodín týždenne*** *v prípade* ***kombinácie všeobecnej a špecializovanej ambulancie.***    *V takomto prípade sa splnenie kritéria rozsahu ordinačných hodín vzťahuje na ambulanciu* ***s prevažujúcim rozsahom ordinačných hodín.*** |

## ****2.4**** ****Vylúčené skupiny užívateľov****

Finančné prostriedky z príspevku nie je možné poskytnúť užívateľom, ktorí boli:

1. prijímatelia príspevku z Plánu obnovy a odolnosti SR v rámci výziev na finančnú podporu pre poskytovateľov všeobecnej ambulantnej starostlivosti na zriadenie nových všeobecných ambulancií v nedostatkových oblastiach na identické materiálno-technické vybavenie uvedeného v prílohe č. 3 tejto príručky,
2. poskytovatelia ambulantnej zdravotnej starostlivosti, ktorých identické materiálno-technické vybavenie ambulancie (podľa prílohy č. 3 tejto príručky) bolo financované v rámci projektu RCIZS, CIZS alebo z iných programov, projektov a/alebo verejných zdrojov, okrem finančnej podpory samosprávnych krajov v zmysle ich všeobecne záväzných nariadení.

## ****2.5 Oprávnené aktivity****

**Oprávnenou aktivitou** je obnova a modernizácia materiálno-technického vybavenia pre poskytovanie zdravotnej starostlivosti vo všeobecných a špecializovaných ambulanciách. Užívateľ je povinný **realizovať projekt** výhradne na oprávnenom území, t.j. území menej rozvinutého regiónu v zmysle stanovených podmienok a kritérií samosprávnych krajov. **Časová oprávnenosť** realizácie projektu je definovaná dňom účinnosti zmluvy o poskytnutí finančných prostriedkov z príspevku t.j. dňom nasledujúcim po dni zverejnenia v CRZ, po dobu 12 mesiacov.

## ****2.6 Oprávnené výdavky v oprávnených aktivitách****

Zoznam oprávnených výdavkov je definovaný v prílohe č. 3 Zoznam oprávnených výdavkov pre užívateľa v tejto príručke. Z vecného hľadiska sú určené na obnovu a modernizáciu materiálno-technického vybavenia vo všeobecných a špecializovaných ambulanciách. **Oprávnenosť výdavkov** je definovaná dňom podania žiadosti o poskytnutie finančných prostriedkov z príspevku.

Počas celej doby implementácie je užívateľ povinný dodržiavať **princíp hospodárnosti, efektívnosti a účelnosti.** Užívateľ musí zabezpečiť, aby finančné prostriedky z príspevku, ktoré mu budú poskytnuté podľa zmluvy neboli duplicitne uhrádzané z iných zdrojov financovania.

V prípade porušenia uvedenej povinnosti je VÚC oprávnený žiadať od užívateľa vrátenie finančných prostriedkov z príspevku alebo ich časť a užívateľ je povinný vrátiť finančné prostriedky z príspevku alebo ich časť v súlade s príslušnými ustanoveniami Zmluvy o poskytnutí finančných prostriedkov z príspevku.

## 2.7 Podmienka záväzku užívateľov

**Užívateľ sa zaväzuje** počas minimálne **5** rokov, odo dňa ukončenia projektu:

1. prevádzkovať verejne dostupnú ambulanciu v rozsahu najmenej **20** ordinačných hodín týždenne pre špecializované ambulancie, pre všeobecné ambulancie najmenej **35** hodín týždenne,
2. mať zmluvný vzťah aspoň s **2** zdravotnými poisťovňami a nepodať žiadosť o ukončenie zmluvného vzťahu so zdravotnou poisťovňou z vlastnej iniciatívy,
3. umožniť **bezplatné** objednávanie pacientov spôsobom obvyklým u poskytovateľa všeobecnej/špecializovanej ambulantnej zdravotnej starostlivosti.

**Ak na základe overenia veľkostnej kategórie podniku užívateľ spĺňa definíciu MSP (malý a stredný podnik), doba udržateľnosti sa skracuje na 3 roky.**

## ****2.8 Uplatňovanie pravidiel štátnej pomoci****

Užívateľ je povinný dodržiavať pravidlá vyplývajúce z uplatňovania štátnej/minimálnej pomoci v súlade so schémou minimálnej pomoci s názvom: *„Schéma minimálnej pomoci SVHZ na podporu materiálno-technického vybavenia pre zariadenia ambulantnej zdravotnej starostlivosti“* (ďalej len „schéma“).

Užívateľ, ktorý je v schéme definovaný ako prijímateľ pomoci, bude písomne poverený službou všeobecného hospodárskeho záujmu (ďalej len “SVHZ“), na ktorú sa poskytuje minimálna pomoc. Za SVHZ sa **určuje služba poskytovania ambulantnej zdravotnej starostlivosti** **definovanej v § 7 ods. 1 písm. a) body 1, 2 a 3 a § 8 zákona č. 576/2004 Z. z. o zdravotnej starostlivosti**, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Bližšia definícia SVHZ je uvedená v schéme, v kapitole F) Rozsah pôsobnosti. **Písomným poverením SVHZ je poverovací akt definovaný v zmluve o poskytnutie finančných prostriedkov z príspevku.**

Celková výška minimálnej pomoci poskytnutá užívateľovi v priebehu obdobia troch rokov predchádzajúcich dňu poskytnutia minimálnej pomoci spolu s minimálnou pomocou navrhovanou podľa tejto schémy nesmie presiahnuť **strop pomoci vo výške 750 000 eur** .

V súvislosti s poskytnutím minimálnej pomoci užívateľovi sa dohliada:

1. či užívateľ tvorí s inými subjektami jediný podnik za účelom overenia stropu pomoci podľa schémy,
2. či poskytnutím minimálnej pomoci je dodržaný strop pomoci podľa schémy,
3. či v čase podania žiadosti o poskytnutie finančných prostriedkov z príspevku nežiada aj o inú minimálnu pomoc alebo štátnu pomoc od iného poskytovateľa pomoci, resp. vykonávateľa schémy,
4. či v čase podania žiadosti o poskytnutie finančných prostriedkov z príspevku prijal náhradu týkajúcu sa tej istej SVHZ (poskytovanie ambulantnej zdravotnej starostlivosti) bez ohľadu či táto náhrada predstavovala štátnu pomoc alebo nie,
5. či spĺňa podmienky v rámci zadefinovania veľkostnej kategórie podľa definície mikro, malých a stredných podnikov (ďalej len „MSP[[6]](#footnote-6)“),
6. či v čase podania žiadosti o poskytnutie finančných prostriedkov z príspevku sa voči užívateľovi neuplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom.

Minimálna pomoc sa podľa schémy môže užívateľovi poskytnúť, len ak budú splnené všetky uvedené podmienky.

## ****3 Postup pri predkladaní žiadosti o  finančné prostriedky z príspevku****

## ****3.1 Zverejnenie vyzvania****[[7]](#footnote-7) ****na predkladanie žiadosti**** o finančné prostriedky z príspevku

VÚC zverejní na svojom webovom sídle „Vyzvanie na predkladanie žiadostí o finančné prostriedky z príspevku pre užívateľov“ (ďalej už len „vyzvanie“) spolu s podmienkami a ďalšími prílohami. Užívateľ sa riadi pokynmi vo vyzvaní, v prípade vzniku nesúladu medzi záväznou dokumentáciou a príručkou pre užívateľa je povinný postupovať podľa **príručky pre užívateľa.**

## 3.2 Postup užívateľa pri predkladaní žiadosti o  finančné prostriedky z príspevku

Užívateľ vypracuje písomnú žiadosť o finančné prostriedky z príspevku, priloží povinné prílohy uvedené vo formulári žiadosti o poskytnutie finančných prostriedkov z príspevku. Následne kompletnú žiadosť o poskytnutie finančných prostriedkov z príspevku predloží na VÚC podľa pokynov uvedených vo vyzvaní.

Postup vyplnenia žiadosti o finančné prostriedky je uvedený priamo vo formulári žiadosti o finančný prostriedok z príspevku, ktorý tvorí príloha č. 1 Žiadosť o poskytnutie finančných prostriedkov z príspevku tejto príručky pre užívateľa.

**Jeden užívateľ môže predložiť iba jednu žiadosť o finančné prostriedky z príspevku a to výlučne iba v rámci jednej VÚC.**

## 3.3 Overenie a posúdenie podmienok na poskytnutie finančných prostriedkov z príspevku

VÚC po prijatí žiadosti o finančné prostriedky z príspevku, zaradí žiadosť do procesu posudzovania a začína s procesom posúdenia, v nasledujúci pracovný deň po doručení žiadosti. VÚC posúdi predloženú žiadosť o finančné prostriedky najneskôr do **60 pracovných dní** od uzatvorenia vyzvania. Nevyhnutný čas na prípadné doplnenie žiadosti o finančné prostriedky sa do lehoty na vydanie oznámenia o splnení resp. nesplnení podmienok na poskytnutie finančnnných prostriedkov z príspevku nezapočítava. Žiadosť o doplenie môže VÚC zaslať aj opakovane, ak si to okolnosti budú vyžiadať. Následne odošle užívateľovi oznámenie o splnení resp. nesplnení podmienok na poskytnutie finančného prostriedku z príspevku (príloha č. 2) spolu s návrhom zmluvy o poskytnutí finančných prostriedkov z príspevku.

Po ukončení celého procesu posudzovania VÚC na svojom webovom sídle zverejní zoznam úspešných a neúspešných užívateľov.

Voči oznámeniu splnenia resp. nesplnenia podmienok na poskytnutie finančných prostriedkov z príspevku nie je možné sa odvolať.

## 3.4 Uzatvorenie zmluvného vzťahu medzi užívateľom a VÚC

Užívateľ sa písomne vyjadrí, že s návrhom zmluvy o poskytnutí finančných prostriedkov z príspevku súhlasí a následne súhlasné vyjadrenie spolu **s kontaktnými údajmi potrebnými pre uzatvorenie zmluvy o FPzP** doručí na VÚC. VÚC doručí návrh zmluvy o FPzP užívateľovi. Užívateľ tento návrh zmluvy o FPzP odkontroluje, podpíše a zašle ho na VÚC.

Po podpísaní zmluvy o poskytnutí finančných prostriedkov z príspevku podpisom oboma zmluvnými stranami, VÚC bezodkladne zmluvu o poskytnutí finančných prostriedkov z príspevku zverejní v Centrálnom registri zmlúv (ďalej len „CRZ“) a následne, prostredníctvom emailu informuje užívateľa o zverejnení zmluvy s pripojením linku v CRZ a informáciou o účinnosti zmluvy o poskytnutí finančných prostriedkov z príspevku. Zoznam uzatvorených zmlúv o poskytnutí finančných prostriedkov z príspevku VÚC zverejní na svojom webovom sídle spolu s prepojením na link v CRZ. Užívateľ následne zverejní zmluvu v CRZ a na svojom webovom sídle. (Poznámka: ak webové sídlo má)

## 3.5 Proces posúdenia dokumentácie verejného obstarávania/obstarania

Verejné obstarávanie (VO) predstavuje pravidlá a postupy, ktoré musia subjekty napojené na štátny a verejný rozpočet dodržiavať a postupovať podľa nich pri zabezpečovaní svojich potrieb, t. j. pri zabezpečovaní nákupov tovarov, nevyhnutných na plnenie ich činností a úloh - teda pri zadávaní zákaziek. V prostredí Slovenskej republiky sú tieto pravidlá, postupy a subjekty, ktoré sú povinné ich uplatňovať (teda verejní obstarávatelia a obstarávatelia), určené zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ZVO).[[8]](#footnote-8)

Okrem pravidiel a postupov pri zadávaní zákaziek obsahuje ZVO v ustanoveniach zoznam výnimiek, v rámci ktorých sa pri zadávaní zákaziek neuplatňujú pravidlá a postupy podľa ZVO, t. j. zákazky zadávané osobou, ktorá nie je verejný obstarávateľ ani obstarávateľ a ktorej poskytne verejný obstarávateľ viac ako 50% alebo 50% a menej finančných prostriedkov na dodanie tovaru z NFP, ak nejde o zákazky podľa § 8 ods. 1 ZVO. Uplatňovanie týchto výnimiek však musí byť, ako je uvedené už v slove „výnimka”, výnimočné, iba v prípadoch ak je naplnený a preukázaný dôvod ich použitia. [[9]](#footnote-9)

*Užívateľ v procese postupu verejného obstarávania/obstarania postupuje v súlade s aktuálnou verziou „Príručky k procesu a kontroly verejného obstarávania/obstarávania“, zverejnenou na stránke* [*https://eurofondy.gov.sk/program-slovensko/*](https://eurofondy.gov.sk/program-slovensko/)*, ktorej link nájde v poznámke pod čiarou.[[10]](#footnote-10)*

*Poznámka: V prípade doplnenia formulárov, nejasností a otázok ohľadom VO/obstarania doporučujeme sa obrátiť na ÚVO ako gestora zákona o VO.*

**Užívateľ nesmie zadať zákazku v režime výnimky s cieľom vyhnúť sa použitiu pravidiel a postupov zadávania zákaziek podľa ZVO.**

Počas postupu zadávania zákazky je potrebné zabezpečiť:

* dodržiavanie ZVO a princípov vo verejnom obstarávaní - princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality, princíp hospodárnosti, princíp efektívnosti,
* súlad VO a obstarávania so všeobecne záväznými predpismi EÚ a všeobecne záväznými právnymi predpismi SR,
* dodržiavanie zákazu konfliktu záujmov, zákazu protiprávneho konania pri výbere dodávateľa/zhotoviteľa a rešpektovanie pravidiel čestnej hospodárskej súťaže,
* vecný súlad predmetu obstarávania, návrhu zmluvných podmienok a iných údajov so schvaľovanou Žiadosťou o finančné prostriedky z príspevku a/alebo účinnou Zmluvou o poskytnutí finančných prostriedkov z príspevku/Oznámením o schválení o finančných príspevkov z prostriedku (napr. súlad s výškou žiadaného/schváleného príspevku, súlad lehoty realizácie aktivít projektu lehoty ukončenia aktivít projektu, vecné zadanie zákazky v rámci jej oprávnenosti na spolufinancovanie, súlad technického riešenia/zadania so schváleným technickým zadaním/riešením a pod.).

Výber postupu VO užívateľ vykoná podľa príslušných ustanovení ZVO, pričom pre výber je rozhodujúca najmä[[11]](#footnote-11):

1. predpokladaná hodnota zákazky,
2. skutočnosť, či je predmetom zákazky tovar, ktorý je v zmysle § 2 ods. 5 písm. o) a § 2 ods. 6 a 7 ZVO bežne dostupný na trhu,
3. špecifiká predmetu zákazky alebo osobitné okolnosti zadávania zákazky, typ užívateľa (napr. finančné limity pre verejného obstarávateľa podľa § 7 ods. 1 písm. a) až e) ZVO,
4. špecifiká predmetu zákazky alebo osobitné okolnosti zadávania zákazky, typ užívateľa podľa § 8 ods. 1 písm. a) a písm. b) a ods. 2 ZVO alebo „Dotovaný obstarávateľ“.

**Nesprávny výber postupu VO, môže viesť k uplatneniu finančnej opravy.**[[12]](#footnote-12)

Postup pri predkladaní dokumentácie verejného obstarávania je nasledovný:

Užívateľ ako prvý krok pred podaním žiadosti o posúdenie VO vyplní **test na identifikáciu určenia typu obstarávania** (príloha č.8a tejto príručky), na základe ktorého definuje postup VO.

* Ak užívateľovi preukáže test na identifikáciu určenia typu obstarávania, že je:

**„Verejný obstarávateľ“ / „obstarávateľ**“ – osloví svoj príslušný útvar VO, postupuje podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

* Ak užívateľovi preukáže test na identifikáciu určenia typu obstarávania, že je:

**„Dotovaný obstarávateľ“**[[13]](#footnote-13)– bude postupovať nasledovne:

**1,** Užívateľ pri zadávaní zákazky obstarávania, vrátane zákaziek malého rozsahu do 50 000 eur bez DPH vykoná hospodárnosť prieskumom trhu a to oslovením minimálne 2 hospodárskych subjektov so žiadosťou o predloženie cenovej ponuky.

**2,** Užívateľ **vyhodnotí zrealizovaný prieskum trhu** v súlade s pravidlami, ktoré si určil na začiatku zadávania zákazky (napr. vo výzve na predkladanie ponúk – technická špecifikácia tovaru).

**3,** Užívateľ **uzatvorí zmluvu / objednávku** v súlade s výzvou na predkladanie ponúk a s ponukou úspešného dodávateľa.

**4,** Užívateľ **vyplní** formulár **Žiadosť o posúdenie dokumentácie verejného obstarávania/obstarania** (príloha č. 8 tejto príručky) **a predloží ju na VÚC** spolu s prílohami, ktoré uvedie vo formulári v časti 2 Zoznam predložených príloh verejného obstarávania dokumentáciu z verejného obstarávania/obstarania, ako je napr. zmluva s úspešným uchádzačom vrátane dokladov k osobitným požiadavkám na plnenie (technická špecifikácia tovaru), emailová komunikácia, čestné vyhlásenie k neprítomnosti konfliktu záujmov, vrátane vysporiadania sa potenciálnym konfliktom záujmov a predbežným zapojením záujemcov/uchádzačov (ak relevantné), prílohu č. 8a Test na identifikáciu určenia typu obstarávania a prílohou č. 8b Čestné vyhlásenie o neprítomnosti konfliktu záujmov.

Pri zostavovaní dokumentácie VO/obstarania odporúčame postupovať podľa Príručky k procesu a kontrole verejného obstarávania/obstarávania zverjnenej na webovom sídle: <https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/>, Príloha č. 9: Pomocné kontrolné zoznamy k predkladanej dokumentácii na kontrolu verejného obstarávania.

**5,** Užívateľa v prípade neúplnosti, resp. nezrovnalosti v žiadosti o posúdenie VO vyzve VÚC o doplnenie alebo vysvetlenie tejto žiadosti, ktoré užívateľ doplní do **10** pracovných dní odo dňa doručenia výzvy na doplnenie.

**6,** VÚC predložené VO/obstarania zašle prostredníctvom ITMS21+ na MZ SR.

**7**, MZ SR vykoná rizikovú analýzu a rizikové VO/obstarania zašle na kontrolu na ÚVO.

**8,** VÚC zašle užívateľovi po posúdení žiadosti o posúdenie dokumentácie verejného obstarávania/obstarania informáciu o výsledku posúdenia/kontroly ÚVO.

**9,** Dodávateľ **dodá tovar/prístroj** užívateľovi(relevantné podľa uzatvorenej zmluvy/objednávky dodávateľa s užívateľom).

## 3.6 Žiadosť o úhradu finančných prostriedkov z príspevku a úhrada výdavkov

Finančné prostriedky z príspevku sa uhrádzajú užívateľovi až po kontrole verejného obstarávania a na základe predloženej žiadosti o úhradu finančných prostriedkov z príspevku (ďalej iba „**žiadosť o úhradu**“) príloha č. 9 tejto príručky na VÚC spôsobom **refundácie** a **spôsobom predfinancovania**. Pri využití systému predfinancovania sa úhrada uskutočňuje v dvoch etapách a to etape poskytnutia predfinancovania a etape zúčtovania predfinancovania. Náležitosti k žiadosti o úhradu a rozsah podpornej dokumentácie je uvedený v prílohe č. 9b Zoznam príloh k žiadosti o úhradu finančných prostriedkov z príspevku a príloha č. 9a Zoznam nárokovaných / deklarovaných výdavkov tejto príručky.

**1. Systém predfinancovania**

**a.) etapa poskytnutia predfinancovania** – užívateľ si nárokuje ešte nevynaložené finančné prostriedky z príspevku od VÚC na kúpu materiálno-technického vybavenia, po úspešne zrealizovanom verejnom obstarávaní, na základe vystavenej **neuhradenej** faktúry od dodávateľa;

Užívateľ je povinný do 10 pracovných dní odo dňa pripísania finančných prostriedkov poskytnutého predfinancovania na jeho účte previesť prostriedky EÚ, štátneho rozpočtu na spolufinancovanie a vlastných zdrojov dodávateľovi/zhotoviteľovi a predložiť na VÚC zúčtovanie poskytnutého predfinancovania;

**b.) etapa zúčtovania predfinancovania –** užívateľ si nárokuje schválenie už vynaložených finančných prostriedkov z príspevku na základe poskytnutého predfinancovania.

Užívateľ v rámci zúčtovania poskytnutého predfinancovania predkladá spolu so žiadosťou o platbu výpis z bankového účtu/vyhlásenie banky o úhrade výdavkov potvrdzujúci príjem prostriedkov EÚ a štátneho rozpočtu na spolufinancovanie, ako aj skutočnú úhradu nárokovaných finančných prostriedkov.

Zúčtovanie predfinancovania užívateľ vykoná v lehote 15 pracovných dní odo dňa poskytnutia predfinancovania (odo dňa pripísania týchto prostriedkov na jeho účte).

**c.) Systém refundácie** - užívateľ si nárokuje schválenie a úhradu finančných prostriedkov z príspevku na základe skutočne vynaložených finančných prostriedkov z príspevku užívateľom, tzn. že užívateľ realizoval (uhradil) výdavky najskôr z vlastných zdrojov dodávateľovi, po úspešne zrealizovanom verejnom obstarávaní.

Postup pri predkladaní dokumentácie k žiadosti o úhradu je nasledovný:

**1,** Užívateľ **vyplní** formulár **Žiadosť o úhradu** (príloha č. 9 tejto príručky) **a predloží ju na VÚC** spolu s prílohami, ktoré sú uvedené priamo vo formulári žiadosti v časti 4. Zoznam predložených príloh a aj dokumentáciu uvedenú v prílohe č. 9b Zoznam príloh k žiadosti o úhradu.

*Užívateľ si vo formulári žiadosti vyberá z predvolených možností* ***„Žiadosť o úhradu predfinancovania“*** *alebo* ***„Žiadosť o úhradu refundácie“.***

**2,** VÚC **vykoná** základnú finančnú kontrolu podľa zákona č. 357/2015 Z. z. o finančnej kontrole a audite.

**3,** Užívateľa v prípade neúplnosti, resp. nezrovnalosti v žiadosti o úhradu vyzve VÚC o doplnenie alebo vysvetlenie tejto žiadosti, ktoré užívateľ doplní do **10** pracovných dní odo dňa doručenia výzvy na doplnenie.

**4,** **VÚC uhradí finančné prostriedky z príspevku užívateľovi na účet**, ktorý si užívateľ uviedol v žiadosti o poskytnutie finančných prostriedkov z príspevku.

**5,** Užívateľ finančné prostriedky z príspevku v prípade:

* **predfinancovania** uhradí na účet dodávateľa v súlade s predloženou faktúrou s dodržaním doby splatnosti a následne **predloží na VÚC** vyplnený formulár **žiadosti o úhradu zúčtovanie predfinancovania** spolu s povinnými prílohami. Postupuje podľa bodu 1 až 4 tohto postupu.
* **refundácie** zúčtuje vo svojom účtovníctve.

**6,** Dodávateľ **dodá tovar/prístroj** užívateľovi(relevantné podľa uzatvorenej zmluvy/objednávky dodávateľa s užívateľom).

**3.7 Príspevok užívateľa k plneniu merateľných ukazovateľov a udržateľnosť projektu**

Monitorovanie projektu trvá počas celej platnosti a účinnosti Zmluvy. Užívateľ predkladá informáciu o plnení  príspevku merateľného ukazovateľa platného pre VÚC, ku ktorému sa zaviazal. Výstupy dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných v prílohe č. 5 tejto príručky s názvom „Merateľné ukazovatele projektu a iné údaje.“

*Užívateľ predkladá informáciu o plnení  príspevku merateľného ukazovateľa:*

**1. na konci realizácie hlavných aktivít projektu**

- užívateľ na základe písomnej výzvy VÚC, predkladá monitorovaciu správu **na konci realizácie hlavných aktivít projektu** (užívateľovi je vyplatená posledná žiadosť o úhradu), ktorá obsahuje výstupový merateľný ukazovateľ – „*Kapacita modernizovaných zariadení zdravotnej starostlivosti“*.

**2. v rámci udržateľnosti projektu[[14]](#footnote-14)**

- následne, v rámci udržateľnosti projektu a to **12 mesiacov po ukončení realizácie hlavných aktivít projektu**, predkladá užívateľ výsledkový merateľný ukazovateľ – *„Používatelia modernizovaných zariadení zdravotnej starostlivosti“*, pričom v prípade, ak na základe overenia veľkostnej kategórie podniku užívateľ spĺňa definíciu MSP (malý a stredný podnik), doba udržateľnosti sa skracuje na **3 roky**. Počas tejto doby poskytuje maximálnu súčinnosť VÚC a všetkým oprávneným osobám (napr. pri vykonávaní kontroly alebo auditu) až do skončenia 5-ročnej resp. 3-ročnej udržateľnosti projektu.

Tabuľka č. : Prehľad merateľných ukazovateľov projektu

|  |  |  |  |
| --- | --- | --- | --- |
| **Typ merateľného**  **ukazovateľa projektu** | **Názov merateľného ukazovateľa projektu** | **Merná jednotka** | **Čas plnenia merateľného ukazovateľa projektu** |
| Výstup | Kapacita nových alebo modernizovaných zariadení zdravotnej starostlivosti | osoby/rok | ku koncu realizácie hlavných aktivít projektu |
| Výsledok | Používatelia nových alebo modernizovaných zariadení zdravotnej starostlivosti za rok | používatelia/rok | v rámci udržateľnosti projektu |

*Výnimky udržateľnosti projektu*:

1, Obdobie Udržateľnosti Projektu podľa ods. 1 tohto článku sa neuplatňuje v prípade úmrtia alebo vyhlásenia za mŕtveho Užívateľa počas Obdobia Udržateľnosti Projektu, ktorý je priamo poskytovateľom zdravotnej starostlivosti ako fyzická osoba, alebo ako právnická osoba, ktorej odborný zástupca zároveň osobne a sám vykonáva v ambulanciách zdravotnícke povolanie podľa § 3 ods. 4 písm. a) až c) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. V prípade, ak úmrtie podľa predchádzajúcej vetynastane pred začiatkom plynutia Obdobia Udržateľnosti Projektu, finančné prostriedky z príspevku VÚC neposkytne, resp. bude si ich vrátenie nárokovať v dedičskom konaní. Rovnako je Užívateľ povinný vrátiť finančné prostriedky z príspevku, resp. ich alikvótnu časť v prípade, ak nemôže poskytovať zdravotnú starostlivosť v súlade s čl. 3 ods. 9 Zmluvy v dôsledku nepriaznivého zdravotného stavu.

2, v prípade, ak počas obdobia udržateľnosti projektu nastane úmrtie alebo vyhlásenie za mŕtveho lekára, ktorý vykonáva zdravotnícke povolenia podľa § 3 ods. 4 písm. a) až c) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a ktorý je v pracovnoprávnom alebo inom zmluvnom vzťahu s užívateľom - právnickou osobou alebo takýto poskytovateľ zdravotnej starostlivosti prestane poskytovať zdravotnú starostlivosť v dôsledku buď nepriaznivého zdravotného stavu tohto lekára alebo z iných dôvodov, užívateľ je povinný v lehote 10 dní oznámiť túto skutočnosť VÚC a najneskôr v lehote 9 mesiacov zabezpečiť poskytovanie zdravotnej starostlivosti v ambulancii lekárom s príslušnou odbornou spôsobilosťou[[15]](#footnote-15), v opačnom prípade je užívateľ povinný vrátiť alikvótnu časť finančných prostriedkov z príspevku VÚC.

**3.8 Ukončenie zmluvy**

Zmluva o poskytnutí prostriedkov z príspevku môže byť ukončená:

1. **riadne -** uplynutím doby, na ktorú bola uzavretá,
2. **mimoriadne**

* písomnou dohodou zmluvných strán;
* písomným odstúpením od Zmluvy zo strany VÚC alebo užívateľa v prípade podstatného porušenia Zmluvy,
* písomnou výpoveďou zo strany VÚC alebo užívateľa s výpovednou lehotou dva (2) mesiace, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane, a to z dôvodov uvedených v Zmluve.

Dôvody ukončenia zmluvy o poskytnutí finančných prostriedkov z príspevku sú podrobnejšie popísané v Zmluve o poskytnutí finančných prostriedkov z príspevku v článku 17 Ukončenie zmluvy.

## 3.9 Informovanie, komunikácia a viditeľnosť

Užívateľ počas platnosti a účinnosti Zmluvy informuje verejnosť o finančných prostriedkoch z príspevku, ktoré získa, resp. získal z verejných zdrojov.

Užívateľ označí na viditeľnom mieste (napr. na vstupných dverách ambulancie), že ambulancia prispieva k realizácii projektu hradeného z príspevku EÚ formou plagátu o rozmeroch A4 do maximálnej výšky poskytnutého finančného prostriedku z príspevku za jedno obstarané materiálno-technické vybavenie, (príloha č. 12 tejto príručky) a označí obstaraný majetok pomocou štítkov alebo samolepiek. Uverejní informáciu o projekte/aktivite na svojom webovom sídle, či inom adekvátnom webe alebo sociálnych sieťach.

**Užívateľ je zároveň povinný poskytnúť súčinnosť VÚC aj poskytovateľovi pri uplatňovaní pravidiel informovania a komunikácie v rámci projektu.**

## 3.10 Poistenie majetku

Užívateľ **riadne poistí alebo zabezpečí poistenie majetku nadobudnutého z finančných prostriedkov z príspevku**. Toto poistenie musí trvať od nadobudnutia majetku až do uplynutia obdobia udržateľnosti projektu, následne tento nadobudnutý majetok zaradí do svojho majetku.

**Nedodržanie povinnosti poistenia majetku môže mať za následok, že takýto výdavok bude neoprávnený**. Užívateľ je povinný bezodkladne oznámiť VÚC každú poistnú udalosť na majetku nadobudnutom z finančných prostriedkov z príspevku a poskytnúť VÚC ďalšie informácie v rozsahu a spôsobom podľa pokynov VÚC.

## 3.11 Prevod majetku

Užívateľ sa zaväzuje, že počas realizácie aktivít projektu a udržateľnosti projektu, majetok nadobudnutý z finančných prostriedkov z príspevku:

* bude používať výlučne pri výkone činnosti v rámci projektu, s výnimkou prípadov, kedy pre zabezpečenie a udržanie cieľa projektu v zmysle zmluvy je vhodné prenechať prevádzkovanie majetku tretej osobe,
* je povinný zaradiť do svojho majetku a musí zostať v jeho majetku, ak osobitné právne predpisy nestanovujú inak,
* nemôže bez predchádzajúceho písomného súhlasu poskytovateľa MZ SR previesť na tretiu osobu, prenajať tretej osobe alebo prenechať do iného druhu užívania tretej osoby, v celku alebo čiastočne, s výnimkou vyplývajúcou z vyhlásenia, zaťažený akýmkoľvek právom tretej osoby, okrem prípadu, ak nemá vplyv na dosiahnutie a udržanie cieľa projektu, zaťažený záložným právom v prospech tretej osoby, ktorá nie je financujúcou bankou/financujúcou inštitúciou.

**Užívateľ je povinný písomne informovať poskytovateľa MZ SR minimálne 3 mesiace pred plánovaným prechodom alebo prevodom práv a povinností na iný subjekt.**

## 3.12 Archivácia

Užívateľ **uchováva** účtovnú dokumentáciu a inú dokumentáciu týkajúcu sa plnenia povinností vyplývajúcich zo zmluvy ako aj použitia finančných prostriedkov z príspevku **po dobu 10 rokov od ukončenia projektu**.

## 3.13 Zmena v projekte

Užívateľ počas platnosti a účinnosti Zmluvy žiada VÚC o povolenie každej zmeny v projekte a to písomnou formou (email, list). V prípade, ak VÚC pri riešení zmeny v projekte bude požadovať súčinnosť (napr. predloženie ďaľšej podpornej dokumentácie alebo podkladov, je užívateľ povinný mu ju poskytnúť). V prípade potreby MZ SR poskytne VÚC pri posúdení zmeny v projekte súčinnosť.

# ****4 Výklad pojmov****

Pre účely tohto materiálu sa rozumie:

**e-VÚC** je Portál e-VÚC, ktorý sprístupňuje občanom na jednom mieste informácie, ktoré pri svojej činnosti produkujú samosprávne kraje. Zatiaľ sa jedná hlavne o informácie z oblasti zdravotníctva a sociálnej pomoci. V oblasti zdravotníctva sú doplnené aj údajmi MZ SR, ŠÚKL a RÚVZ.

**Finančné prostriedky z príspevku** – finančné prostriedky poskytované prostredníctvom prijímateľa t. j. VÚC z nenávratného finančného príspevku užívateľovi.

**Merateľné ukazovatele projektu –** záväzná kvantifikácia výstupov, výsledkov a cieľov, ktoré majú byť dosiahnuté realizáciou hlavných aktivít projektu, ich sledovanie na úrovni projektu je dôležité z pohľadu riadenia projektu a sledovania jeho výkonnosti a ktorými sa zabezpečí dosahovanie cieľov na úrovni P SK.

**Oprávneným užívateľom** sú poskytovatelia ambulantnej zdravotnej starostlivosti v spádovej oblasti príslušného VÚC.

**Poskytovateľ** - subjekt označený ako poskytovateľ v Rozhodnutí o schválení žiadosti o poskytnutie nenávratného finančného príspevku, t.j. Ministerstvo zdravotníctva Slovenskej republiky;

**Projekt** – súhrn aktivít na dosiahnutie určených cieľov a výsledkov, na ktoré sa vzťahuje poskytnutie nenávratného finančného príspevku, ktoré predkladá žiadateľ v žiadosti o poskytnutie nenávratného finančného príspevku, implementovaný na základe Zmluvy o poskytnutie nenávratného finančného príspevku;

**Užívateľ** - osoba, ktorej podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov VÚC poskytuje finančné prostriedky z príspevku na základe predchádzajúceho súhlasu poskytovateľa a v súlade so zmluvou o poskytnutí finančných prostriedkov z príspevku, uzavretou medzi VÚC a užívateľom

**Udržateľnosť projektu** – udržanie (zachovanie) výsledkov realizovaného projektu definovaných prostredníctvom merateľných ukazovateľov projektu počas stanoveného obdobia (obdobia udržateľnosti projektu) ako aj dodržanie ostatných podmienok vyplývajúcich z čl. 65 Nariadenia Európskeho parlamentu a Rady (EÚ) 2021/1060 z 24. júna 2021 (ďalej len „nariadenie o FST“)., ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku. Obdobie udržateľnosti projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu projektu.

**Cieľová hodnota** - je vopred dohodnutá hodnota, ktorá sa má dosiahnuť do konca obdobia oprávnenosti, pokiaľ ide o ukazovateľ v rámci špecifického cieľa.

**Čiastkový cieľ** - je čiastková hodnota, ktorá sa má dosiahnuť v určitom časovom bode počas obdobia oprávnenosti, pokiaľ ide o ukazovateľ výstupu v rámci špecifického cieľa.

**Ukazovateľ výstupu** - je ukazovateľ na meranie špecifických prínosov intervencie.

**Ukazovateľ výsledku** - je ukazovateľ na meranie účinkov podporovaných intervencií s osobitným dôrazom na priamych adresátov, cieľovú populáciu alebo používateľov infraštruktúry.

**VÚC -** je vyšší územný celok/ samosprávny kraj. Samosprávny kraj je samostatný územný samosprávny a správny celok Slovenskej republiky. Samosprávny kraj pri výkone svojej pôsobnosti spolupracuje so štátnymi orgánmi, s inými samosprávnymi krajmi, obcami a s inými právnickými osobami.

**Zdravotná starostlivosť** - Zdravotná starostlivosť je súbor pracovných činností, ktoré vykonávajú zdravotnícki pracovníci, vrátane poskytovania liekov, zdravotníckych pomôcok a dietetických potravín s cieľom predĺženia života fyzickej osoby (ďalej len „osoba“), zvýšenia kvality jej života a zdravého vývoja budúcich generácií; zdravotná starostlivosť zahŕňa prevenciu, dispenzarizáciu, diagnostiku, liečbu, biomedicínsky výskum, ošetrovateľskú starostlivosť a pôrodnú asistenciu.

# ****5 Zákony, dokumenty a zdroje****

1. Nariadenie Európskeho parlamentu a rady EÚ 2021/1060 z 24. júna 2021
2. zákon č. 575/2001 Z. z. o organizácii činnosti vlády a organizácii ústrednej štátnej správy (ďalej len „zákon č. 575/2001 Z. z.“ alebo „kompetenčný zákon“)
3. zákon č. 40/1964 Zb. Občiansky zákonník (ďalej len „Občiansky zákonník“)
4. zákon č. 513/1991 Zb. Obchodný zákonník (ďalej len „Obchodný zákonník“)
5. zákon č. 121/2022 Z. z o príspevkoch z fondov Európskej únie a o zmene a doplnení niektorých zákonov (ďalej „zákon č. 121/2022 o príspevkoch z fondov EÚ“)
6. zákon č. 222/2004 Z. z. o dani z pridanej hodnoty (ďalej len „zákon č. 222/2004 Z. z. o DPH“)

**Rozpočtové pravidlá**

1. zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon č. 523/2004 Z. z. o rozpočtových pravidlách verejnej správy“)
2. zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov

**Kontrola a audit**

1. zákon č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon č. 357/2015 Z. z. o finančnej kontrole a audite“)
2. zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky
3. zákon Národnej rady Slovenskej republiky č. 10/1996 Z. z. o kontrole v štátnej správe

**Verejné obstarávanie**

1. zákon č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon č. 343/2015 Z. z. o verejnom obstarávaní“)

**Účtovníctvo**

1. zákon č. 431/2002 Z. z. o účtovníctve
2. zákon č. 374/2014 Z. z. o pohľadávkach štátu a o zmene a doplnení niektorých zákonov (ďalej len „zákon č. 374/2014 Z. z. o pohľadávkach štátu“)

**Štátna pokladnica**

1. zákon č. 291/2002 Z. z. o Štátnej pokladnici a o zmene a doplnení niektorých zákonov (ďalej len „zákon č. 291/2002 Z. z. o Štátnej pokladnici“)

**Ďalšie súvisiace predpisy**

1. zákon č. 18/2018 Z. z. o ochrane osobných údajov a o zmene a doplnení niektorých zákonov
2. zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (ďalej len „zákon o štátnej pomoci“)
3. zákon č. 539/2008 Z. z. o podpore regionálneho rozvoja
4. zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e–Governmente)
5. zákon č. 395/2002 Z. z. o archívoch a registratúrach a o doplnení niektorých zákonov (ďalej len „zákon č. 395/2002 Z. z. o archívoch a registratúrach“)
6. zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov (ďalej len „zákon č. 90/2008 Z. z.“)
7. zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon č. 125/2006 Z. z.“)
8. zákon č. 71/1967 Zb. o správnom konaní (správny poriadok)
9. zákon č. 540/2001 Z. z. o štátnej štatistike
10. zákon č. 187/2021 Z. z. o ochrane hospodárskej súťaže a o zmene a doplnení niektorých zákonov
11. zákon č. 300/2005 Z. z. Trestný zákon
12. zákon č. 315/2016 Z. z. o registri partnerov verejného sektora a o zmene a doplnení niektorých zákonov
13. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)
14. zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.“
15. Zákon č. 302/2001 Z. z. o samospráve vyšších územných celkov (zákon o samosprávnych krajoch)
16. Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov
17. Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov
18. Zákon č. 455/1991 Zb. o živnostenskom podnikaní (živnostenský zákon
19. Nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu v platnom znení,
20. Internetový portál – <https://www.e-vuc.sk/>
21. <https://eurofondy.gov.sk/program-slovensko/informovanie-a-komunikacia/>
22. <https://eurofondy.gov.sk/wp-content/uploads/2024/05/MU_c_13_verzia_1_0.pdf>

# ****6 Prílohy****

1. Príloha č. 1 Žiadosť o finančné prostriedky z príspevku – formulár v znení aktualizácie č. 1. 1

2. Príloha č. 1a Podpisový vzor štatutárneho orgánu užívateľa

3. Príloha č. 1b Splnomocnenie pre užívateľa k žiadosti o poskytnutie prostriedkov z príspevku

4. Príloha č. 2 Podmienky poskytnutia finančných prostriedkov z príspevku v znení aktualizácie č. 1. 1

5. Príloha č. 3 Zoznam oprávnených odborností ambulancií a vybavenia pre užívateľa v znení aktualizácie č. 1. 1

6. Príloha č. 4 Zoznam oprávnených výdavkov pre užívateľa v znení aktualizácie č. 1. 1

7. Príloha č. 5 Merateľné ukazovatele projektu a iné údaje v zení aktualizácie č. 1. 1

8. Príloha č. 6 Podklady na preukázanie splnenia podmienok pre MSP

9. Príloha č. 7 Vyhlásenie užívateľa o poskytnutí pomoci de minimis de minimis SVHZ

10. Príloha č. 8 Žiadosť o kontrolu verejného obstarávania v znení aktualizácie č. 1. 1

11. Príloha č. 8a Test na identifikáciu určenia typu obstarávania

12. Príloha č. 8b Čestné vyhlásenie o neprítomnosti konfliktu záujmov

13. Príloha č. 9 Žiadosť o úhradu – formulár

14. Príloha č. 9a Zoznam nárokovaných/deklarovaných výdavkov

15. Príloha č 9b Zoznam príloh k žiadosti o úhradu finančných prostriedkov z príspevku v znení aktualizácie č. 1. 1

16. Príloha č. 10 - A4 plagát na šírku - publicita – užívateľ v znení aktualizácie č. 1. 1

# 

# ****7 Kroky pre získanie finančných prostriedkov z príspevku v kocke****

1. VÚC na svojom webovom sídle zverejní „Vyzvanie na predkladanie žiadosti o poskytnutie finančného prostriedku z príspevku pre užívateľov, ktoré je určené pre poskytovateľov ambulantnej zdravotnej starostlivosti vybraných špecializácií.

***Forma: Vyzvanie – odporúčaný vzor.***

1. Žiadateľ predloží „žiadosť o finančné prostriedky z príspevku“ vrátane povinných príloh uvedených pri vyzvaní.

***Forma: žiadosť o finančné prostriedky z príspevku vrátane jej príloh – odporúčaný vzor.***

1. VÚC oznámi užívateľovi splnenie/nesplnenie podmienok pre poskytnutie finančného prostriedku a na webovom sídle zverejní zoznam úspešných/neúspešných žiadateľov, ktorí splnili/nesplnili podmienky poskytnutia finančného príspevku.

***Forma: Oznámenie užívateľovi – oznam a zoznam úspešných užívateľov.***

1. VÚC a úspešní užívatelia uzatvoria zmluvu o poskytnutí finančných prostriedkov z príspevku za účelom spoločnej implementácie projektu.

***Forma: zmluva o poskytnutí finančných prostriedkov z príspevku.***

1. Užívateľ predložení na VÚC dokumentáciu ku kontrole VO vrátane jej príloh.

***Forma: Predloženie podkladov VO a formulár žiadosti o kontrolu verejného obstarávania.***

1. Užívateľ predloží na VÚC žiadosť o úhradu vrátane jej príloh.

***Forma: Predloženie podkladov a formulár žiadosti o úhradu****.*

1. VÚC 1x ročne po ukončení realizácie aktivít vyzýva užívateľa, aby predložil informáciu k napĺňaniu merateľných ukazovateľov a doby udržateľnosti.

***Forma: List***

1. <https://www.slov-lex.sk/ezbierky/pravne-predpisy/SK/ZZ/2004/578/> [↑](#footnote-ref-1)
2. <https://www.slov-lex.sk/ezbierky/pravne-predpisy/SK/ZZ/2004/576/> [↑](#footnote-ref-2)
3. <https://www.slov-lex.sk/ezbierky/pravne-predpisy/SK/ZZ/2022/121/20230901.html> [↑](#footnote-ref-3)
4. <https://www.slov-lex.sk/ezbierky/pravne-predpisy/SK/ZZ/2004/578/> [↑](#footnote-ref-4)
5. <https://www.slov-lex.sk/ezbierky/pravne-predpisy/SK/ZZ/2004/578/> [↑](#footnote-ref-5)
6. Praktický návod na klasifikáciu podniku podľa definície MSP je zverejnený na webovom sídle MZ SR spolu s vyhlásením o určení veľkostnej kategórie podniku, ktorá sa určuje v súlade s definíciou MSP (<https://www.health.gov.sk/?Eufondy-Program-Slovensko>). [↑](#footnote-ref-6)
7. VÚC špecifikuje spôsob financovania vo vyhlásenom vyzvaní avšak v súlade so Stratégiou financovania. [↑](#footnote-ref-7)
8. <https://www.slov-lex.sk/ezbierky/pravne-predpisy/SK/ZZ/2015/343/> [↑](#footnote-ref-8)
9. <https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/> [↑](#footnote-ref-9)
10. <https://eurofondy.gov.sk/dokumenty-a-publikacie/metodicke%20dokumenty/metodicke-dokumenty-cko/> [↑](#footnote-ref-10)
11. <https://www.slov-lex.sk/ezbierky/pravne-predpisy/SK/ZZ/2015/343/> [↑](#footnote-ref-11)
12. <https://www.slov-lex.sk/ezbierky/pravne-predpisy/SK/ZZ/2015/343/> [↑](#footnote-ref-12)
13. <https://eurofondy.gov.sk/wp-content/uploads/2024/09/Prirucka-k-procesu-a-kontrole-VO-PCS.pdf> [↑](#footnote-ref-13)
14. Obdobie udržateľnosti je štandardne 5 rokov od ukončenia realizácie projektu [↑](#footnote-ref-14)
15. [84/2016 Z.z. - Vyhláška Ministerstva zdravotníctva Slovenskej republiky, ktorou sa ustanovujú určujúce znaky jednotlivých druhov zdravotníckych zariadení](https://www.slov-lex.sk/ezbierky/pravne-predpisy/SK/ZZ/2016/84/20231201) [↑](#footnote-ref-15)