# **Zoznam oprávnených výdavkov pre užívateľa**

Oprávnené výdavky pre užívateľa uvedené v tomto dokumente, ktorým je poskytovateľ ambulantnej starostlivosti, vychádzajú z oprávnených výdavkov definovaných výzvou PSK MZ-007-2024-DV-EFRR. Jedná sa o výdavky určené na obnovu a modernizáciu ambulancie poskytovateľa zdravotnej starostlivosti a jeho materiálno-technického vybavenia.

Všetky oprávnené výdavky musia byť nadobudnuté v súlade so zákonom o verejnom obstarávaní.

## **Zásady platné pre oprávnenosť výdavkov**

1. Maximálna výška oprávnených výdavkov nesmie prekročiť sumu stanovenú pre príslušného užívateľa a uvedenú v príručke pre užívateľa. V prípade prekročenia maximálnej výšky príspevku budú takéto výdavky považované za neoprávnené.
2. Oprávnenosť typov výdavkov je stanovená dňom podania žiadosti. Časová oprávnenosť výdavkov je stanovená na 12 mesiacov od podpisu zmluvy s užívateľom.
3. Výdavky, musia súvisieť s aktivitami projektu, musia byť obstarávané v rámci riadnej hospodárskej súťaže a v súlade so zákonom o verejnom obstarávaní, prejsť finančnou kontrolou verejného obstarávania/obstarávania.
4. Oprávnenými výdavkami sú výdavky zamerané na modernizáciu ambulancie poskytovateľa zdravotnej starostlivosti a jeho materiálno-technického vybavenia v rámci aktivity ***„Obnova a modernizácia materiálno-technického vybavenia pre poskytnutie zdravotnej starostlivosti“ bližšie špecifikované v prílohe č. 3).***
5. Výdavky sú primerané, t.j. zodpovedajú obvyklým cenám v danom mieste a čase a zodpovedajú potrebám projektu.
6. Výdavky spĺňajú zásady hospodárnosti, efektívnosti, účelnosti a účinnosti, vrátane zásady riadneho finančného hospodárenia podľa čl. 33 nariadenia 2018/1046.
7. Výdavky musia byť identifikovateľné a preukázateľné a musia byť doložené účtovnými dokladmi alebo podkladmi (faktúrami alebo inými účtovnými dokladmi rovnocennej preukaznej hodnoty), ktoré sú riadne evidované v účtovníctve užívateľa v súlade s platnou legislatívou a zmluvou o poskytnutí FPzP.
8. Výdavky sa navzájom časovo a vecne neprekrývajú a neprekrývajú sa ani s inými prostriedkami poskytnutými zo všeobecného rozpočtu EÚ.
9. Výdavky sú vynaložené na oprávnenom území.
10. Výdavky užívateľov podliehajú pravidlám štátnej pomoci.
11. Oprávneným výdavkom je výdavok na nákup tovaru určeného na obnovu a modernizáciu ambulancie poskytovateľa zdravotnej starostlivosti a jeho materiálno-technického vybavenia, ktorý užívateľ obstaral/verejne obstaral. Výdavok  zároveň kumulatívne spĺňa nasledovné podmienky:

* úmysel poskytnutia tovaru určeného na obnovu a modernizáciu materiálno-technického vybaveniaaje v žiadosti o finančný prostriedok z príspevku,
* tovar typu bežných výdavkov – trieda 112, ktorý je určený na obnovu a modernizáciu materiálno-technického vybavenia, a ktorý je jasne zadefinovaný, popísaný, uvedený účel jeho použitia a jeho prínos v rámci projektu (príspevok k merateľným ukazovateľom projektu), následne schválený v rámci posúdenia žiadosti o finančný prostriedok z príspevku a uvedený v zmluve o poskytnutí finančných prostriedkov z príspevku,
* samostatne hnuteľné veci – trieda 022, ktorý je určený na obnovu a modernizáciu materiálno-technického vybavenia, a ktorý je jasne zadefinovaný, popísaný, uvedený účel jeho použitia a jeho prínos v rámci projektu (príspevok k merateľným ukazovateľom projektu), následne schválený v rámci posúdenia žiadosti o finančný prostriedok z príspevku a uvedený v zmluve o poskytnutí finančných prostriedkov z príspevku.

**Neoprávnenými výdavkami sú všetky výdavky, ktoré vznikli pred podaním žiadosti o finančný prostriedok z príspevku a nespĺňajú podmienky oprávnenosti stanovené vyzvaním.**

**Oprávnené výdavky uvádzané nižšie majú slúžiť na** obnovu a modernizáciu materiálno-technického vybavenia**:**

**Samostatné hnuteľné veci (022)** – Výdavky uvedené v tejto triede sú určené hlavne pre zdravotnícke zariadenia. Jedná sa o výdavky v súvislosti s výkonom poskytovania zdravotnej starostlivosti, ktorými sú prístroje podľa prílohy č. 3 napr.:

* prenosný USG prístroj,
* digitálny videodermatoskop,
* chladiace zariadenie na skladovanie koncentrátov koagulačných faktorov s monitorovanou teplotou,
* kolposkop.

**Tovary a služby (112)** – Táto kategória zahŕňa platby za tovary a služby a materiál, a to najmä:

* špeciálne a prevádzkové stroje, prístroje, zariadenie, technika a náradie - meracie, monitorovacie, zdravotnícke stroje prístroje, zariadenia, technika a náradie a pod. podľa prílohy č. 3, ktorých cena je nižšia ako 1 700 eur a/alebo nie sú zaradené ako kapitálové výdavky[[1]](#footnote-1) napr.:
* injekčná pumpa,
* infúzna pumpa,
* odsávačka,
* chirurgická sada nástrojov,
* koagulačný prístroj,
* Kahan plynový/liehový.

1. Bežné výdavky uvedené v triede 112-Zásoby v hodnote do 1 700 eur, ktoré majú dlhšiu dobu využiteľnosti ako 1 rok, musia byť vykazované ako kapitálové výdavky a táto možnosť musí byť zároveň uvedená vo vnútornej smernici o účtovníctve prijímateľa/užívateľa, v súlade s § 22 zákona č. 595/2003 Z. z. o dani z príjmov, ďalej len „zákon o dani z príjmov“. [↑](#footnote-ref-1)